stanford-oval/wikipedia huggingface dataset:
Boeing 747-100
Kehitys

Alkuperäisissä 747:n suunnitelmissa koneen suurin mahdollinen lentoonlähtöpaino oli tarkoitus olla 308 448 kg, mutta lentoyhtiöt vaativat Boeingia kasvattamaan sitä, jotta koneella voitaisiin kuljettaa enemmän kuormaa ja jotta sen kantomatka pitenisi. Boeing kasvattikin 747-100:n suurinta lentoonlähtöpainoa ensin 322 056 kilogrammaan ja lopulta 333 000 kilogrammaan. Tästä syystä koneen rakennetta oli vahvistettava ja moottoreiden työntövoimaa kasvatettava. Moottorivalmistaja Pratt & Whitneylle tuli suuria ongelmia JT9D-ohivirtaussuihkumoottorin suunnitelun kanssa, mutta lopulta turbiinin lapoihin liittyneet haasteet saatiin ratkaistua.
Boeing 747 paransi pitkien lentojen matkustusmukavuutta. Lennoilla näytettiin elokuvia ja koneen yläkannella oli tyypillisesti lounge-alue ja baari. Kone oli kerännyt noin 200 tilausta ennen ensimmäisen lentokoneen valmistumista syyskuussa 1968.
FAA myönsi 747-100:lle luvan matkustajalentoihin 31. joulukuuta 1969. Pan American Airways aloitti kaupallisen liikennöinnin 22. tammikuuta 1970, kun Clipper Victor -niminen 747-100 lensi Dullesin kansainväliseltä lentoasemalta Washington (DC):stä Lontoon Heathrow’n lentoasemalle kuudessa tunnissa ja 16 minuutissa. Trans World Airlines ja American Airlines käynnistivät New York – Los Angeles -reitin liikennöinnin 747:llä maaliskuussa 1970. Seuraavassa kuussa Lufthansa otti konetyypin käyttöönsä Frankfurt–New York -reitillä ja kesäkuussa Japan Air Lines Tyynenmeren ylittävillä lennoillaan. Vuoden 1970 lopussa 747-100 oli käytössä 12 eri lentoyhtiöllä. Yhteensä 747-100-mallia toimitettiin 167 kappaletta. Kaksi koneista muunnettiin myöhemmin 747-200B Combi -tyyppisiksi.
Kehitys > 747-100A

Boeing tarjosi lentoyhtiöille päivitettyä 747-100A-mallia, jossa oli tehokkaammat Pratt & Whitney JT9D-3AW -moottorit (200,16 kN) sekä parannellut laskutelineet, laskusiivekkeet, ovet ja polttoainejärjestelmä. Useat lentoyhtiöt palauttivat vanhat 747-100-koneensa, jotta ne päivitettiin 747-100A-versioiksi. 747-100A:n suurin lentoonlähtöpaino oli noussut 342 470 kilogrammaan, joten se kykeni kuljettamaan 15 % enemmän lastia tai kantomatka piteni 740 kilometrillä.
Kehitys > 747-100B

Boeing toi syyskuussa 1977 markkinoille 747-100B-mallin, johon sai valita moottorin kolmelta valmistajalta: Pratt & Whitneyltä, General Electriciltä tai Rolls-Roycelta. Koneita valmistettiin yhteensä yhdeksän. Saudi Arabian Airlines tilasi kahdeksan Rolls-Royce RB211 -moottoreilla ja Iran Air yhden koneen, jossa oli Pratt & Whitney JT9D-7F -moottorit.
Kehitys > 747-100SR

Japanilaiset lentoyhtiöt tarvitsivat lisäkapasiteettia maan sisäisille lyhyille lennoille. Boeing oli harkinnut pidennettyä mallia 727:sta tähän tarkoitukseen, mutta lopulta se päätyi 747-100SR-mallin, joka oli suunniteltu usein tapahtuviin nousuihin ja laskuihin. Koneen rakennetta oli vahvistettu, erityisesti siipiä, ohjausvälineitä sekä laskutelineitä. Kun normaali 747-100 oli suunniteltu kestämään 24 600 lentoa, 747-100SR kesti 52 000 lentoa. Lentokoneen matkustamoon sijoitettiin vain turistiluokan istuimia, joita mahtui 482. Myöhemmin lentoyhtiöt tiivistivät istuimia lähemmäs toisiaan, jolloin kapasiteetti nousi 528 matkustajaan.
Japan Air Lines tilasi 30. lokakuuta 1972 neljä 747-100SR-konetta, joiden yhteishinta oli 44 miljoonaa dollaria. Kone lensi ensilentonsa 4. syyskuuta 1973. FAA sertifioi konetyypin 26. syyskuuta 1973 ja ensimmäinen lentokone luovutettiin samana päivänä Japan Air Linesille. Se aloitti liikennöinnin Tokio–Okinawa-reitillä 7. lokakuuta 1973. Lentokoneissa oli Pratt & Whitney JT9D-7 -moottorit (193,48 kN). JAL tilasi myöhemmin kolme konetta lisää. All Nippon Airways tilasi yhteensä 17 747-100SR-konetta, joiden liikennöinti alkoi 3. marraskuuta 1978. Lentokoneissa oli tehokkaammat General Electric CF6-45A -moottorit. Yhteensä 747-100SR-koneita valmistettiin 29.
Tekniset tiedot

|  | 747-100 | 747-100SR | 747-200 (vertailu) |
| --- | --- | --- | --- |
| Pituus | 70,5 m | 70,5 m | 70,65 m |
Siipien kärkiväli: 59,6 m
Korkeus: 19,47 m
Siipien pinta-ala: 511 m²
| Paino tyhjänä | 158,2 t | 158,2 t | 170,0 t |
| Suurin lentoonlähtöpaino | 333,0 t | 235,9–333,4 t | 377,8 t |
| Matkustusnopeus | 972 km/h | 884 km/h | 972 km/h |
| Toimintamatka | 8 893 km | 3 700 km | 12 775 km |
| Matkustajakapasiteetti | 374–490 (korkeintaan 516) | Korkeintaan 528 | Korkeintaan 550 |
| Moottorivaihtoehdot | 4 × Pratt & Whitney JT9D-3 4 × General Electric CF6-50E 4 × Rolls-Royce RB211-534B | 4 × Pratt & Whitney JT9D-7 4 × General Electric CF6-45A | 4 × Pratt & Whitney JT9D-74R4G2 4 × General Electric CF6-50E2 4 × Rolls-Royce RB211-524D4-B |
Moottorivaihtoehdot

Pratt & Whitney JT9D-1 (prototyyppi), 186,81 kN
Pratt & Whitney JT9D-3, 193,48 kN
Pratt & Whitney JT9D-3AW, 200,16 kN
Pratt & Whitney JT9D-7 (rajoitetuilla tehoilla ensimmäisiin 747-100SR-koneisiin), 153,45 kN
Pratt & Whitney JT9D-7, 202,38 kN
Pratt & Whitney JT9D-7A, 208,83 kN
Pratt & Whitney JT9D-7AW, 216 kN
Pratt & Whitney JT9D-7F, 213,50 kN
Pratt & Whitney JT9D-7J, 222,40 kN
Pratt & Whitney JT9D-9W, 213,05 kN
General Electric CF6-50E2, 233,52 kN
General Electric CF6-45A, 206,83 kN
Rolls-Royce RB211-524B2, 222,84 kN
Rolls-Royce RB211-524C, 226,48 kN
Aiheesta muualla

Kuvia tai muita tiedostoja aiheesta Boeing 747-100 Wikimedia Commonsissa
All Nippon Airwaysin Boeing 747-100SR.
Charlie Ward

Charlie Ward vuonna 1991
Charlie Ward, Jr. (s. 12. lokakuuta 1970 Thomasville, Georgia) on yhdysvaltalainen entinen koripalloilija ja amerikkalaisen jalkapallon pelaaja. Ward on yksi Pohjois-Amerikan ammattiurheilun monipuolisimmista urheilijoista kautta aikojen.
Ura

Ward voitti yliopistourallaan Floridan osavaltionyliopistossa vuonna 1993 parhaalle amerikkalaisen jalkapallon yliopistopelaajalle vuosittain jaettavan Heisman Trophyn. Ammattilaisurallaan Ward päätti kuitenkin valita NFL:n sijaan koripallon ja NBA:n. Ward pelasi New York Knicksin pelintekijänä kymmenen vuoden ajan.
Knicks-uran jälkeen Ward pelasi kahden kauden ajan San Antonio Spursissa ja Houston Rocketsissa, kunnes lopetti uransa kauden 2004-2005 jälkeen, kärsittyään viimeisten kausien ajan loukkaantumisongelmista.
Amerikkalaisen jalkapallon ja koripallon lisäksi Ward oli lahjakas muissakin lajeissa. Sekä Milwaukee Brewers että New York Yankees varasivat hänet MLB:n varaustilaisuudessa, vuosina 1993 ja 1994. Lisäksi Ward saavutti menestystä amatööritennisturnauksissa.
Käännös suomeksi
Charlie Simpson

| Charles Robert Simpson |
| --- | --- |

Henkilötiedot
Syntynyt: 7. kesäkuuta 1985 (ikä 39) Woodbridge, Iso-Britannia
Ammatti:  laulaja
Muusikko
Laulukielet:  englanti
Aktiivisena:  2002–
Tyylilajit:  pop rock
Soittimet:  kitara, basso, rummut, piano
Yhtyeet:  Busted, Fightstar
Levy-yhtiöt:  Island Records ja Play It Again Sam (käännä suomeksi) 
Aiheesta muualla
charliesimpsonmusic.com
  [ Muokkaa Wikidatassa ] [ ohje ]  
Charles Robert Simpson (s. 7. kesäkuuta 1985 Woodbridge, Suffolk, Englanti, Iso-Britannia) on englantilainen muusikko. Hän soittaa kitaraa, pianoa, rumpuja, bassoa ja laulaa.
Simpson oli pop-musiikkia soittavan Busted-yhtyeen jäsen. Nykyisin Simpson laulaa ja soittaa kitaraa Fightstar-yhtyeessä.
Simpsonilla on kaksi vanhempaa veljeä, Will ja Edd, jotka ovat myös muusikoita. Heidän sukunsa on musikaalinen, ja siihen kuului muun muassa Sir William Sterndale Bennett.
Aiheesta muualla

Fightstar virallinen kotisivu
Fightstar Myspace
Charlie Schlatter

| Charlie Schlatter |
| --- | --- |

Henkilötiedot
Koko nimi:  Charles Thomas Schlatter
Syntynyt: 1. toukokuuta 1966 (ikä 58)  Englewood, New Jersey
Näyttelijä
Taiteilijanimet:  Charlie Schlotter
Aktiivisena:  1988–
Merkittävät roolit:  Kyle Connors (Poliisiopisto 7: Moskovan keikka) Jesse Travis (Diagnoosi: Murha) Ace Bunny (Loonatics Unleashed)
Aiheesta muualla
IMDb 
Elonet
Charles Thomas Schlatter (s. 1. toukokuuta 1966 Englewood, New Jersey) on yhdysvaltalainen näyttelijä, joka tuli tunnetuksi televisiosarjasta Diagnoosi: Murha ja elokuvasta Poliisiopisto 7: Moskovan keikka.
Ura

Hän on uransa aikana esiintynyt useissa televisiosarjoissa ja elokuvissa kuten Paluu teiniksi, Vaihda vapaalle, Ferris Bueller, Murhaajan synkkä varjo ja Enkelin kosketus. Schlatter on tehnyt myös äänirooleja animaatiosarjoissa kuten Teräsmies, Tom ja Jerry: Taikasormus, Pet Alien, Ben 10 ja Kim Possible.
Buleuterion (Ateena)

| Buleuterion> Βουλευτήριον |
| --- | --- |
 Buleuterionin rauniot Agoran arkeologisella alueella.
Sijainti:  Agora, Ateena, Attika, Kreikka
Koordinaatit:  37°58′31″N, 23°43′19″E
Rakennustyyppi:  buleuterion
Valmistumisvuosi:  500 eaa. / 415–406 eaa.
Käyttäjä:  bule
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Buleuterion (m.kreik. Βουλευτήριον, Būleutērion tai Bouleutērion) oli antiikin Ateenan bulen eli neuvoston kokoontumispaikka. Buleuterion-rakennuksia oli kaupungin historiassa kaksi. Kummatkin sijaitsivat Ateenan antiikin aikaisen Agoran länsilaidalla.
Rakennuksessa kokoontuivat neuvoston 500 jäsentä lähes päivittäin juhlapäiviä lukuun ottamatta. Heidän tehtävänsä oli valmistella lainsäädäntöä ekklesialle eli Ateenan kansankokoukselle.
Vanha Buleuterion

Vanha Buleuterion rakennettiin arkaaisella kaudella noin vuonna 500 eaa. Se toimi Kleistheneen uudistuksessa perustetun bulen ensimmäisenä kokoontumispaikkana. Uuden Buleuterionin valmistumisen jälkeen rakennus toimi Ateenan valtionarkistona.
Vanha Buleuterion sijaitsi myöhemmän Metroonin paikalla uuden Buleuterionin itäpuolella. Rakennus oli lähes suorakulmion muotoinen ja sen pituus oli 23,8 metriä ja leveys 23,3 metriä. Rakennuksen eteläosassa oli aula ja pohjoisosassa kokoontumissali, jossa oli kolmella seinällä porrastetut istuimet neuvoston jäsenille. Sisäpuolella oli todennäköisesti viisi pylvästä, jotka tukivat kattoa. Rakennuksesta on säilynyt pelkästään osa sen perustuksista.
Uusi Buleuterion

Uusi Buleuterion rakennettiin vanhan länsipuolelle noin vuonna 415–406 eaa. Rakennuksen eteen rakennettiin sisäänkäyntipylväikkö (propylon) noin vuonna 300 eaa.
Uuden Buleuterionin pituus oli 22 metriä ja leveys 16 metriä. Se oli tehty kalkkikivestä. Rakennuksen kokoontumissalissa oli 12 riviä porrastettuja istuimia ja tilaa kaikille 500 neuvoston jäsenelle. Istuinten tarkasta sijoittelusta ei kuitenkaan ole tietoa. Istuimet olivat todennäköisesti alun perin puiset. Rakennuksesta on säilynyt pelkästään osa sen perustuksista.
Aivan rakennuksen vieressä sijaitsivat Metroon sekä prytaneiden koontumispaikka Tholos.
Aiheesta muualla

Kuvia tai muita tiedostoja aiheesta Buleuterion Wikimedia Commonsissa
As

As tarkoittaa seuraavia:
Yleisnimenä

as, roomalainen raha
as, sävel
Paikannimenä

As, kunta Belgiassa
Sukunimenä

Naomi van As (s. 1983), alankomaalainen maahockeypelaaja
Lyhenteenä > as

assami, ISO 639-1 -koodi as, kieli
attosekunti, tunnus as, ajan yksikkö
ampumasuunnistus, as, sotilasurheilulaji
asema, as tai AS, esim. eräiden taajamien nimen osana
asema, as, sotilasyksikön taistelu- tai puolustusasema
Lyhenteenä > As

arseeni, kemiallinen merkki As, alkuaine
ampeerisekunti, tunnus As, sähkövarauksen yksikkö
Lyhenteenä > AS

Amerikan Samoa, ISO 3166-1 -koodi AS, valtio tai muu maantieteellinen alue
aluesyyttäjä, syyttäjän virkanimikkeen lyhenne
Alaska Airlines, IATA-koodi AS, lentoyhtiö
AS, ranskalainen automerkki
Aspergerin oireyhtymä, AS, autismin lievä muoto
autonominen järjestelmä, AS, englannin sanoista autonomous system, Internetin verkkokokonaisuus
Angelmanin oireyhtymä, AS, sairaus
aktsiaselts, AS, osakeyhtiö viroksi
Akademiska Sångföreningen, AS, suomalainen mieskuoro
urheiluseura, AS, italian sanoista associazione sportiva, urheilua harrastavien henkilöiden seura.
Automaatio- ja systeemitekniikan kilta, Aalto-yliopisto
Lyhenteenä > aS

attosiemens, tunnus aS, konduktanssin yksikkö
Lyhenteenä > as.

as., asema, tavallisesti määrätyllä linjalla liikennöivien kulkuneuvojen pysähdyspaikka
as., asunto, esim. katuosoitteissa tai asunto-osakeyhtiön lyhenteen osana
as., asukas, asukasta
Lyhenteenä > a/s

a/s tai A/S tai AS, osakeyhtiö Norjassa (aksjeselskap), Tanskassa (aktieselskab) tai Virossa (aktsiaselts).
Tietotekniikassa

as, Unix assembler-kääntäjä
Caymaninrastas

| Caymaninrastas> Uhanalaisuusluokitus |
| --- | --- |
 Hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastaat Turdus
Laji::  ravidus
Kaksiosainen nimi
 Turdus ravidus  Cory, 1886 
Katso myös
   Caymaninrastas Wikispeciesissä   Caymaninrastas Commonsissa 
Infobox OKNimi-testi OKIUCN-testi OK: 
Caymaninrastas eli caymansaartenrastas (Turdus ravidus) on sukupuuttoon kuollut rastaiden heimoon kuulunut varpuslintu.
Laji tunnetaan Grand Caymanilta kerätystä 21 näytteestä. Laji eli saarella kotoperäisenä ja oli kuollut sukupuuttoon vuoteen 1965 mennessä.
Caymansaaret talviolympialaisissa 2010

Caymansaaret osallistui Vancouverin talviolympialaisiin 2010 yhden miehen joukkueella. Tämä oli ensimmäisen kerta, kun maa osallistui talviolympialaisiin. Caymansaarten edustaja, Dow Travers, edusti maataan pujottelussa ja suurpujottelussa.
Carl Fredrik Tojkander

Carl Fredrik Tojkander (11. toukokuuta 1850 – 22. heinäkuuta 1901 Porvoo) oli suomalainen pankinjohtaja ja liike- ja valtiopäivämies.
Tojkanderin vanhemmat olivat kirjuri Fredrik Tojkander ja Helena Fredrika Forsström. Tojkander kävi koulua Helsingissä ja toimi siellä ja Porvoossa kirjakaupan palveluksessa. Siirryttyään sitten ensin puutavaraliikkeen palvelukseen hän perusti Porvooseen oman asioimisto-, puutavara- ja laivanvarustusliikkeen. Tojkander oli myös sahanomistaja ja Pohjoismaiden Osakepankin Porvoon konttorin johtaja 1881–1898, samoin kuin Hollannin varakonsuli. Hän oli Porvoon kaupunginvaltuuston jäsen 1878–1898 ja toimi myös valtuuston puheenjohtajana. Tojkander oli  porvarissäädyssä Porvoon edustaja valtiopäivillä  1888.
Bø (Telemark)

Bø on Norjan entinen kunta ja sen samanniminen keskustaajama Telemarkin läänissä. Kunnan rajanaapureita olivat pohjoisessa Notodden, idässä Sauherad, etelässä Nome sekä lännessä Kviteseid ja Seljord. Bøn korkein kohta on nimeltään Jøronnatten, 1 275 metriä merenpinnasta. Kunnan läpi vei tie 36. Bøn asukasluku vuonna 2019 oli 6 630.
Norjan vuoden 2020 kuntauudistusten yhteydessä Bø ja Sauherad yhdistettiin uudeksi Midt-Telemarkin kunnaksi. Bøn taajama säilyi uuden kunnan keskustaajamana.
Bøn pääelinkeinoja ovat maa- ja metsätalous, siellä sijaitseva Telemarkin valtionkorkeakoulu sekä matkailu. Elokuisin tärkeä tapahtuma on kansanmusiikkiin keskittyvä Telemarksfestivalen. Bø on tunnettu kulttuuriperinteistään kansanmusiikin, hopeaseppätaidon ja viulunrakennuksen osalta. Se on ollut eräs keskeisiä hardangerviulun kehittämisalueita.
Aiheesta muualla

Kuvia tai muita tiedostoja aiheesta Bø (Telemark) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Telemarkin läänin kunnat
Bamble
Drangedal
Fyresdal
Hjartdal
Kragerø
Kviteseid
Midt-Telemark
Nissedal
Nome
Notodden
Porsgrunn
Seljord
Siljan
Skien
Tinn
Tokke
Vinje
Norjan läänit | Norja
Käännös suomeksi
Carl Fredrik Örn

Carl Fredrik Örn (1823 – 9. helmikuuta 1881 Viipuri) oli Venäjän keisarillisessa armeijassa palvellut suomalainen kenraalimajuri.
Carl Fredrik Örnin isä oli lääketieteen tohtori, hovineuvos Kaspar Wilhelm Örn ja puoliso Natalie Frankenhäuser. Örn tuli oppilaaksi Haminan kadettikouluun 1839 ja määrättiin sieltä 1845 valmistuttuaan vänrikkinä palvelukseen 3. kevyeen ratsastavaan tykistöpatteriin. Hän suoritti 1846–1848 Pietarin tykistökoulun upseeriluokat, koulun aikana 1847 hänet asetettiin armeijan tykistöön 1847 ja ylennettiin kurssin jälkeen aliluutnantiksi. Vuonna 1849 Örn ylennettiin luutnantiksi ja siirrettiin palvelukseen 11. ratsastavaan tykistöprikaatiin. Alikapteeniksi hänet ylennettiin 1854. Samana vuonna hän toimi Venäjän armeijan komiteassa, joka kehitti kivääreitä ja suustaladattavia aseita Pietarissa.
Krimin sodan lopulla vuonna 1856 Örn sai siirron Henkivartioväen ratsastavaan tykistöprikaatiin, mistä hänet kahta vuotta myöhemmin määrättiin kapteeniksi ylennettynä Iževskin asetehtaan teknillisen päällikön apulaiseksi. Vuoden 1858 lopulla Örn määrättiin Viipurin tykistövaruskunnan päälliköksi ja ylennettiin everstiluutnantiksi. Vuonna 1859 hänet siirrettiin Viipurin linnoitustykistön päälliköksi, missä tehtävässä hän toimi aina kuolemaansa saakka. Örn ylennettiin everstiksi 1865 ja komennettiin Viipurin sotilassairaalan esimieheksi, pysytettynä edellä mainitussa tehtävässä. Kenraalimajuriksi hänet ylennettiin tammikuussa 1878.
Carl Fredrik Stjernvall

Carl Fredrik Stjernvall (10. huhtikuuta 1813 Linnaisten kartano, Mäntsälä – 14. elokuuta 1904 Riilahden kartano, Bromarv) oli Venäjän keisarillisessa armeijassa palvellut suomalainen jalkaväenkenraali.
Stjernvallin vanhemmat olivat luutnantti, tilanomistaja Hans Henrik Stjernvall ja Anna Lovisa Ekblad ja puolisot vuodesta 1848  Maria Sofia Villiers de l’Isle Adam (k. 1887) ja vuodesta 1889 Josefine Hortense Alexandrine von Gerlach. Kenraali Clas Alfred Stjernvall oli hänen veljensä ja kenraali Knut Stjernvall hänen velipuolensa. Carl Fredrik Stjernvall tuli oppilaaksi Haminan  kadettikouluun 1829 ja määrättiin sieltä vuonna 1834 priimuksena valmistuttuaan vänrikkinä palvelukseen Henkivartioväen Preobraženskojen rykmenttiin. Hänet ylennettiin aliluutnantiksi 1835, luutnantiksi 1837, alikapteeniksi 1841, kapteeniksi 1843 ja everstiksi 1848. Vuonna 1851 Stjernvall määrättiin Preussin kuninkaan Fredrik Vilhelm IV:n krenatöörirykmentin komentajaksi, ja kenraalimajuriksi hän yleni 1856. Vuonna 1860 Stjernvall määrättiin 3. krenatööridivisioonan komentajan apulaiseksi, vuonna 1862 hänet siirrettiin 22. jalkaväkidivisioonan vt. komentajaksi Helsinkiin. Hänet ylennettiin kenraaliluutnantiksi ja vakinaistettiin divisioonankomentajaksi 1863.  Eron divisioonankomentajan tehtävästä Stjernvall sai 1869, asetettuna armeijan jalkaväkeen. Seuraavana vuonna hänet nimitettiin Ivangorodin komendantiksi Inkerinmaalle, eron sotapalveluksesta hän sai jalkaväenkenraalina.
Brussels Airlines

| Brussels Airlines |
| --- | --- |

 IATA: SN  –  ICAO: BEL 
Kutsukoodi:  BEE-LINE
Perustettu:  1. marraskuuta 1923
Laivaston koko:  43
Kohteiden määrä:  66
Tunnuslause:  Experience our Passion.
Solmukohdat:  Brysselin lentoasema (BRU)
Emoyhtiö:  Lufthansa Group (45 %)
Kotipaikka:   Bryssel, Belgia
Kanta-asiakasohjelma:  Miles & More
Allianssi:  Star Alliance
Avainhenkilö(t):  Bernard Gustin (toimitusjohtaja)
Yhtiön sivut:  www.brusselsairlines.com
Brussels Airlines (IATA: SN, ICAO: DAT, kutsukoodi: BEE-LINE) on Belgian kansallisen lentoyhtiön Sabenan seuraaja. Brussels Airlinesin kotikenttä on Brysselin Zaventemin lentoasema. Brussels Airlinesin lentoverkosto kattaa yli 50 kohdetta Euroopassa, 14 Afrikassa, yhden Lähi-idässä ja kolme Yhdysvalloissa. Yhtiön palveluksessa on yli 2 800 työntekijää. Suomen toimipiste sijaitsee Helsingissä ja työllistää kuusi henkilöä.
Historia

Päätökset Brussels Airlinesin perustamisesta tehtiin vuonna 2006, kun SN Airholding päätti yhdistää omistamiensa, Belgian kansallisen lentoyhtiön seuraajan SN Brussels Airlinesin (per. 15.2.2002) ja Virgin Expressin (ostettiin keväällä 2005) toiminnot. Lentoyhtiö lanseerattiin 7. marraskuuta 2006, toimintansa tämä yhtiö aloitti 25. maaliskuuta 2007.
Laivasto

Laivaston keski-ikä toukokuussa 2024 on 16,7 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A319-100 | 15 | — | Osa korvataan Airbus A320neo -koneilla. |
| Airbus A320-200 | 16 | — |  |
| Airbus A320neo | 3 | 2 | Toimitukset vuosina 2023-2024. Korvaa vanhimmat Airbus A319 -koneet. |
| Airbus A330-300 | 9 | — |  |
| Yhteensä | 43 | 2 |  |
Aiheesta muualla

Kuvia tai muita tiedostoja aiheesta SN Brussels Airlines Wikimedia Commonsissa
Brussels Airlinesin kotisivut
Brussels Airlinesin laivaston ikä
Eurooppalaisten lentoyhtiöiden yhteistyöjärjestön (AEA) jäsenet
Aegean Airlines
AirBaltic
Air France
Air Malta
Austrian Airlines
Brussels Airlines
Cargolux
Croatia Airlines
EAT Leipzig
Finnair
Icelandair
KLM
LOT Polish Airlines
Lufthansa
Luxair
Meridiana
Scandinavian Airlines
Swiss
TAP Portugal
TAROM
TNT Airways
Turkish Airlines
Ukraine International Airlines
Brussels Airlinesin Airbus A319-100 laskeutumassa Brysselin lentoasemalle.
Brussels Airlinesin Airbus A320-200.
Brussels Airlinesin Airbus A330-300 lähdössä Brysselin lentoasemalta.
Brussels Airlinesin entinen Avro RJ-100 Antwerpenin lentoasemalla.
Chimoio

| Chimoio |
| --- | --- |
 Chimoio
 Chimoio
 Koordinaatit: 19°07′S, 33°27′E 
Valtio:   Mosambik
Maakunta:  Manica
Väkiluku (2017):  372 821
Aikavyöhyke:  UTC+2
Infobox OKVirheellinen NIMI-arvo: 
Chimoio on kaupunki Mosambikissa. Se on Manican provinssin pääkaupunki.  Se sijaitsee noin 95 kilometrin päässä Zimbabwen rajalta.  Vuonna 2017 Chimoiossa oli väestönlaskennan mukaan 372 821 asukasta ja Manacan maakunnassa 1,9 miljoonaa asukasta. Chimoio on Mosambikin viidenneksi suurin kaupunki.
Carl Runge

| Carl David Tolmé Runge |
| --- | --- |

Henkilötiedot
Syntynyt: 30. elokuuta 1856 Bremen, Saksa
Kuollut: 3. tammikuuta 1927 (70 vuotta) Göttingen, Saksa
Koulutus ja ura
Väitöstyön ohjaaja:  Karl Weierstrass ja Ernst Eduard Kummer
Tutkimusalue:  Matematiikka, fysiikka, spektroskopia, geodesia ja astrofysiikka
   
Carl David Tolmé Runge (30. elokuuta 1856 Bremen, Saksa – 3. tammikuuta 1927 Göttingen, Saksa) oli saksalainen fyysikko ja matemaatikko, joka työskenteli spektroskopian parissa.
Elämä ja ura

Runge vietti elämänsä ensimmäiset vuodet Havannassa, jossa hänen isänsä toimi konsulina. Myöhemmin perhe muutti Bremeniin, jossa hänen isänsä kuoli vuonna 1864. Runge valmistui lukiosta vuonna 1875 ja aloitti filologian opinnot Münchenin yliopistossa, mutta siirtyi pian matematiikan ja luonnontieteiden pariin. Vuonna 1880 Runge väitteli matematiikan tohtoriksi Berliinissä, jossa hän opiskeli Karl Weierstrassin johdolla. Vuonna 1886 hänestä tuli Hannoverin teknillisen korkeakoulun matematiikan professori. Vuonna 1904 hän sai Felix Kleinin aloitteesta kutsun Göttingenin yliopistoon. Siellä hän pysyi eläkkeelle jäämiseensä asti vuonna 1925.
Rungen kiinnostuksen kohteisiin kuuluivat puhdas matematiikka, spektroskopia, geodesia ja astrofysiikka. Puhtaan matematiikan lisäksi hän teki kokeellista tutkimusta, jossa hän tutki eri alkuaineiden spektriviivoja yhdessä Heinrich Kayserin kanssa, ja oli kiinnostunut tämän työn soveltamisesta tähtitieteelliseen spektroskopiaan. Rungen maine englantilaisten ja amerikkalaisten spektroskopian tuntijoiden ja astrofyysikoiden keskuudessa vahvistui Zeeman-ilmiötä käsittelevien tutkimusten myötä, kun taas Saksassa niihin kiinnitettiin vain vähän huomiota. Rungen vuonna 1895 julkaisemassa artikkelissa Über die numerische Auflösung von Differentialgleichungen esittelemät ja Martin Wilhelm Kuttan myöhemmin kehittämät numeerisen analyysin Runge–Kutta-menetelmät ovat nykyään matematiikan yliopisto-opetuksen vakiomateriaalia differentiaaliyhtälöiden ratkaisuun.
Aiheesta muualla

Kuvia tai muita tiedostoja aiheesta Carl Runge Wikimedia Commonsissa
Buleuterion (Miletos)

| Buleuterion |
| --- | --- |
 Miletoksen buleuterionin rauniot.
Sijainti:  Miletoksen arkeologinen alue, Balat, Didim, Aydın, Turkki
Koordinaatit:  37°31′45″N, 27°16′43″E
Rakennustyyppi:  buleuterion
Valmistumisvuosi:  175–164 eaa.
Tyylisuunta:  doorilainen/­joonialainen/­korinttilainen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Miletoksen buleuterion oli antiikin aikainen buleuterion eli kaupungin neuvoston käytössä ollut rakennus Miletoksessa Vähässä-Aasiassa, nykyisessä Turkissa.